title: Odluka Vijeća (EU) 2016/1316 od 26. srpnja 2016. o izmjeni Odluke 2009/908/EU o utvrđivanju mjera za provedbu Odluke Europskog vijeća o predsjedanju Vijećem i o predsjedanju pripremnim tijelima Vijeća

text:
                  2.8.2016

                  HR

                  Službeni list Europske unije

                  L 208/42

            ODLUKA VIJEĆA (EU) 2016/1316
      od 26. srpnja 2016.
      o izmjeni Odluke 2009/908/EU o utvrđivanju mjera za provedbu Odluke Europskog vijeća o predsjedanju Vijećem i o predsjedanju pripremnim tijelima Vijeća
      VIJEĆE EUROPSKE UNIJE,
      uzimajući u obzir Ugovor o Europskoj uniji,
      uzimajući u obzir Ugovor o funkcioniranju Europske unije,
      uzimajući u obzir Odluku Europskog vijeća 2009/881/EU od 1. prosinca 2009. o predsjedanju Vijećem (1), a posebno njezin članak 4.,
      budući da,

                  (1)

                  Odlukom 2009/908/EU (2) Vijeće je utvrdilo redoslijed obnašanja dužnosti predsjednika Vijeća za države članice Europske unije od 1. siječnja 2007. do 30. lipnja 2020. i u njoj je podjelu tog redoslijeda predsjedništava navelo u skupinama od tri države članice.

                  (2)

                  Europska unija 1. srpnja 2013. proširena je za Hrvatsku kao novu državu članicu.

                  (3)

                  Iako do ovog trenutka nije primljena obavijest njezine vlade u okviru članka 50., jedna država članica javno je obznanila da će se povući iz Unije. Redoslijed predsjedništava Vijeća trebalo bi izmijeniti tako da se njime ta okolnost uzme u obzir, ne dovodeći u pitanje prava i obveze te države članice.

                  (4)

                  Vijeće bi trebalo utvrditi redoslijed obnašanja dužnosti predsjednika Vijeća za blisku budućnost. Taj redoslijed trebalo bi odrediti u skladu s kriterijima utvrđenima u Ugovorima i Odluci 2009/881/EU Europskog vijeća. Odluku 2009/908/EU trebalo bi na odgovarajući način izmijeniti,

            DONIJELO JE OVU ODLUKU:
      Članak 1.
      Odluka Vijeća 2009/908/EU od 1. prosinca 2009. o utvrđivanju mjera za provedbu Odluke Europskog vijeća o predsjedanju Vijećem i o predsjedanju pripremnim tijelima Vijeća mijenja se kako slijedi:

                  1.

                  Članak 1. zamjenjuje se sljedećim:
                  „Članak 1.
                  Redoslijed po kojem države članice predsjedaju Vijećem od 1. srpnja 2017. do 31. prosinca 2030., kao i podjela tog redoslijeda predsjedništava u skupine od tri države članice navedeni su u Prilogu I. ovoj Odluci.”

                  2.

                  Članak 3. zamjenjuje se sljedećim:
                  „Članak 3.
                  Vijeće prije 31. prosinca 2029. odlučuje o redoslijedu kojim će države članice predsjedati Vijećem od 1. siječnja 2031.”

                  3.

                  Tekst Priloga I. Odluci Vijeća 2009/908/EU zamjenjuje se tekstom određenim u Prilogu ovoj Odluci.

            Članak 2.
      Ova Odluka stupa na snagu na dan donošenja.
      Primjenjuje se od 1. srpnja 2017.
      Objavljuje se u Službenom listu Europske unije.

         Sastavljeno u Bruxellesu 26. srpnja 2016.

               Za Vijeće

               Predsjednik

            M. LAJČÁK

         (1)  SL L 315, 2.12.2009., str. 50.

         (2)  Odluka Vijeća 2009/908/EU od 1. prosinca 2009. o utvrđivanju mjera za provedbu Odluke Europskog vijeća o predsjedanju Vijećem i o predsjedanju pripremnim tijelima Vijeća (SL L 322, 9.12.2009., str. 28.).

         PRILOG

               „PRILOG I.

                  Nacrt tablice predsjedništava Vijeća
                   (*)

                           Nizozemska (**)

                           siječanj–lipanj

                           2016.

                           Slovačka (**)

                           srpanj–prosinac

                           2016.

                           Malta (**)

                           siječanj–lipanj

                           2017.

                           Estonija

                           srpanj–prosinac

                           2017.

                           Bugarska

                           siječanj–lipanj

                           2018.

                           Austrija

                           srpanj–prosinac

                           2018.

                           Rumunjska

                           siječanj–lipanj

                           2019.

                           Finska

                           srpanj–prosinac

                           2019.

                           Hrvatska

                           siječanj–lipanj

                           2020.

                           Njemačka

                           srpanj–prosinac

                           2020.

                           Portugal

                           siječanj–lipanj

                           2021.

                           Slovenija

                           srpanj–prosinac

                           2021.

                           Francuska

                           siječanj–lipanj

                           2022.

                           Češka

                           srpanj–prosinac

                           2022.

                           Švedska

                           siječanj–lipanj

                           2023.

                           Španjolska

                           srpanj–prosinac

                           2023.

                           Belgija

                           siječanj–lipanj

                           2024.

                           Mađarska

                           srpanj–prosinac

                           2024.

                           Poljska

                           siječanj–lipanj

                           2025.

                           Danska

                           srpanj–prosinac

                           2025.

                           Cipar

                           siječanj–lipanj

                           2026.

                           Irska

                           srpanj–prosinac

                           2026.

                           Litva

                           siječanj–lipanj

                           2027.

                           Grčka

                           srpanj–prosinac

                           2027.

                           Italija

                           siječanj–lipanj

                           2028.

                           Latvija

                           srpanj–prosinac

                           2028.

                           Luksemburg

                           siječanj–lipanj

                           2029.

                           Nizozemska

                           srpanj–prosinac

                           2029.

                           Slovačka

                           siječanj–lipanj

                           2030.

                           Malta

                           srpanj–prosinac

                           2030.

            (*)  Ne dovodeći u pitanje prava i obveze Ujedinjene Kraljevine kao države članice.

            (**)  Trenutačni trio umetnut je u Prilog u informativne svrhe.”


title: 2008/373/EZ: Odluka Vijeća od 28. travnja 2008. o sklapanju Sporazuma o izmjeni Sporazuma o partnerstvu između Skupine afričkih, karipskih i pacifičkih država, s jedne strane, i Europske zajednice i njezinih država članica, s druge strane, potpisanog u Cotonouu 23. lipnja 2000.

text:
               11/Sv. 120

               HR

               Službeni list Europske unije

               222

         32008D0373

               L 129/44

               SLUŽBENI LIST EUROPSKE UNIJE

         ODLUKA VIJEĆA
   od 28. travnja 2008.
   o sklapanju Sporazuma o izmjeni Sporazuma o partnerstvu između Skupine afričkih, karipskih i pacifičkih država, s jedne strane, i Europske zajednice i njezinih država članica, s druge strane, potpisanog u Cotonouu 23. lipnja 2000.
   (2008/373/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 310. u vezi s drugom rečenicom prvog podstavka članka 300. stavka 2. i drugim podstavkom članka 300. stavka 3.,
   uzimajući u obzir prijedlog Komisije,
   uzimajući u obzir suglasnost Europskog parlamenta (1),
   budući da:

               (1)

               Na temelju članka 96. Sporazuma o partnerstvu između Skupine afričkih, karipskih i pacifičkih država s jedne strane i Europske zajednice i njezinih država članica s druge strane (2) (dalje u tekstu „Sporazum o partnerstvu”), stranka koja smatra da, nakon što je obavljen intenzivan politički dijalog, druga stranka nije uspjela ispuniti obvezu u odnosu na jedan od ključnih elemenata navedenih u članku 9. Sporazuma o partnerstvu, može pozvati drugu stranku na konzultacije i, u određenim okolnostima, poduzeti odgovarajuće mjere, što uključuje, prema potrebi, i djelomičnu ili potpunu suspenziju primjene Sporazuma o partnerstvu prema dotičnoj stranci.

               (2)

               Na temelju članka 97. Sporazuma o partnerstvu, stranka koja smatra da je došlo do ozbiljnog slučaja korupcije može pozvati drugu stranku na konzultacije i, u određenim okolnostima, poduzeti odgovarajuće mjere, uključujući prema potrebi, i djelomičnu ili potpunu suspenziju primjene Sporazuma o partnerstvu prema toj stranci.

               (3)

               Na temelju članka 11.b Sporazuma o partnerstvu, stranka koja, nakon što je obavila intenzivan politički dijalog i primila izvješća od, posebno, Agencije za atomsku energiju (IAEA), Organizacije za zabranu kemijskog oružja (OPCW) i drugih nadležnih višestranih institucija, smatra da druga stranka nije ispunila obaveze koje proizlaze iz stavka 1. tog članka o neširenju oružja za masovno uništavanje, treba drugu stranku pozvati na konzultacije i u određenim okolnostima, poduzeti odgovarajuće mjere, što uključuje, prema potrebi, i djelomičnu ili potpunu suspenziju primjene Sporazuma o partnerstvu prema dotičnoj stranci.

               (4)

               Trebalo bi usvojiti učinkovit postupak kada se namjerava poduzeti odgovarajuće mjere na temelju članka 96. ili članka 97., ili stavaka 4., 5. i 6. članka 11.b Sporazuma o partnerstvu.

               (5)

               Treba odobriti Sporazum o izmjeni Sporazuma o partnerstvu između Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisanog u Cotonouu 23. lipnja 2000.

         ODLUČILO JE:
   Članak 1.
   Ovime se u ime Europske zajednice odobravaju Sporazum o izmjeni Sporazuma o partnerstvu između Skupine afričkih, karipskih i pacifičkih država i Europske zajednice i njezinih država članica s druge strane potpisanog u Cotonouu 23. lipnja 2000., i deklaracije koje je Zajednica donijela jednostrano ili zajedno s drugim strankama i koje su priložene uz Završni akt (3).
   Članak 2.
   Predsjednik Vijeća ovime se ovlašćuje da odredi osobu ili osobe ovlaštene za polaganje isprave o odobrenju kako je propisano člankom 93. Sporazuma o partnerstvu u ime Zajednice.
   Članak 3.
   1.   Kada na inicijativu Komisije ili države članice Vijeće, nakon što su iscrpljene sve mogućnosti za dijalog prema članku 8. Sporazuma o partnerstvu, smatra da neka država AKP-a nije ispunila obveze koje se odnose na jedan od ključnih elemenata iz članka 9. Sporazuma o partnerstvu, ili u ozbiljnim slučajevima korupcije, dotična država AKP-a poziva se, osim ako postoji posebna žurnost, na konzultacije u skladu s člancima 96. i 97. Sporazuma o partnerstvu.
   Kada na inicijativu Komisije ili države članice Vijeće, posebno nakon što su ih izvijestili IAEA, OPCW ili druge nadležne višestrane institucije, smatra da neka država AKP-a nije ispunila obvezu koja proizlazi iz članka 11.b Sporazuma o partnerstvu, a koja se odnosi na neširenje oružja za masovno uništavanje, dotična država AKP-a poziva se, osim ako postoji posebna žurnost, na konzultacije u skladu s člankom 11.b stavcima 4., 5. i 6. Sporazuma o partnerstvu.
   Vijeće odlučuje kvalificiranom većinom.
   Prilikom konzultacija, Zajednicu predstavljaju Predsjedništvo Vijeća i Komisija.
   2.   Ako, po isteku rokova određenih u članku 11.b stavku 5., članku 96. stavku 2. ili članku 97. stavku 2. Sporazuma o partnerstvu, usprkos svim naporima nije pronađeno rješenje ili odmah, u slučaju žurnosti ili odbijanja da se održe konzultacije, Vijeće može, na temelju tih članaka, odlučiti kvalificiranom većinom, na prijedlog Komisije, poduzeti odgovarajuće mjere uključujući i djelomičnu suspenziju.
   Vijeće odlučuje jednoglasno u slučaju pune suspenzije primjene Sporazuma o partnerstvu u odnosu na dotičnu državu AKP-a.
   Te mjere ostaju na snazi dok Vijeće na temelju postupka određenog u prvom podstavku ne donese odluku o izmjeni ili opozivu prethodno usvojenih mjera, ili ako je primjenjivo, za razdoblje navedeno u Odluci.
   S tim ciljem Vijeće redovito preispituje gore navedene mjere, najmanje svakih šest mjeseci.
   Predsjednik Vijeća obavješćuje o tako usvojenim mjerama dotičnu državu AKP-a i Vijeće ministara AKP-EZ-a, prije nego što stupe na snagu.
   Odluka Vijeća objavljuje se u Službenom listu Europske unije. Kada su mjere odmah usvojene, obavijest o tome upućuje se državi AKP-a i Vijeću ministara AKP-EZ-a istodobno kad i poziv da se održe konzultacije.
   3.   Europski parlament obavješćuje se bez odgađanja i u potpunosti o bilo kojoj donesenoj odluci sukladno sa stavcima 1. i 2.
   4.   Ako Vijeće ministara AKP-EZ-a razvije nove načine za obavljanje konzultacija, u skladu s člankom 3. stavkom 5. Priloga VII. Sporazumu o partnerstvu, stajalište Vijeća u okviru Vijeća ministara AKP-EZ-a temelji se na prijedlogu koji daje Komisija.
   Članak 4.
   Ova se Odluka objavljuje u Službenom listu Europske unije.

      Sastavljeno u Luxembourgu 28. travnja 2008.

            Za Vijeće

            Predsjednik

         D. RUPEL

      (1)  Suglasnost dana 18. siječnja 2007. (još nije objavljena u Službenom listu).

      (2)  SL L 317, 15.12.2007., str. 3. Sporazum kako je zadnje izmijenjen Sporazumom o izmjeni Sporazuma o partnerstvu (SL L 209, 11.8.2005., str. 27.).

      (3)  Tekstovi Sporazuma i Završnog akta već su objavljeni u SL L 209, 11.8.2005., str. 27.


title: 2013/575/EU: Odluka Europskog parlamenta od 17. travnja 2013. o zaključenju poslovnih knjiga Europske agencije za kontrolu ribarstva za financijsku godinu 2011.

text:
               16.11.2013

               HR

               Službeni list Europske unije

               L 308/41

         ODLUKA EUROPSKOG PARLAMENTA
   od 17. travnja 2013.
   o zaključenju poslovnih knjiga Europske agencije za kontrolu ribarstva za financijsku godinu 2011.
   (2013/575/EU)
   Ovaj će dokument biti objavljen u Posebnom izdanju Službenog lista Europske unije na hrvatskom jeziku ako zadovolji potrebne uvjete.


title: 92/583/EEZ: Odluka Vijeća od 14. prosinca 1992. o sklapanju Protokola o izmjeni Europske konvencije za zaštitu životinja koje se drže u svrhu proizvodnje

text:
               03/Sv. 017

               HR

               Službeni list Europske unije

               23

         31992D0583

               L 395/21

               SLUŽBENI LIST EUROPSKE UNIJE

               14.12.1992.

      ODLUKA VIJEĆA

   od 14. prosinca 1992.
   o sklapanju Protokola o izmjeni Europske konvencije za zaštitu životinja koje se drže u svrhu proizvodnje
   (92/583/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 43.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   uzimajući u obzir mišljenje Gospodarskog i socijalnog odbora (2),
   budući da je Zajednica Odlukom 78/923/EEZ (3) odobrila Europsku konvenciju za zaštitu životinja koje se drže u svrhu proizvodnje, dalje u tekstu „Konvencija”; budući da je Zajednica položila svoje isprave o odobrenju;
   budući da je Odbor ministara Vijeća Europe 15. prosinca 1991. usvojio Protokol o izmjeni Konvencije kako bi se uzeo u obzir tehnički i znanstveni razvoj u području uzgoja i držanja životinja;
   budući da razlike u nacionalnim zakonodavstvima o zaštiti životinja koje se drže u svrhu proizvodnje mogu prouzročiti nejednake uvjete tržišne utakmice i slijedom toga mogu imati indirektan utjecaj na ispravno funkcioniranje zajedničkog tržišta;
   budući da Konvencija uključuje problematiku koja spada u područje primjene poljoprivredne politike;
   budući da sudjelovanje Zajednice na taj način pridonosi postizanju njezinih ciljeva;
   budući da je stoga potrebno odobriti Protokol o izmjeni,
   ODLUČILO JE:
   Članak 1.
   Protokol o izmjeni Europske konvencije za zaštitu životinja koje se drže u svrhu proizvodnje ovim se odobrava u ime Zajednice.
   Tekst Protokola je priložen uz ovu Odluku.
   Članak 2.
   Predsjednik Vijeća će položiti isprave o odobrenju u skladu s člankom 6. stavkom 4. Protokola o izmjeni.

      Sastavljeno u Bruxellesu 14. prosinca 1992.

            Za Vijeće

            Predsjednik

         J. GUMMER

      (1)  SL C 337, 21.12.1992.

      (2)  SL C 332, 16.12.1992., str. 24.

      (3)  SL L 323, 17.11.1978., str. 12.
   PROTOCOL OF AMENDMENT TO THE EUROPEAN CONVENTION FOR THE PROTECTION OF ANIMALS KEPT FOR FARMING PURPOSES
   PROTOCOLE D'AMENDEMENT À LA CONVENTION EUROPÉENNE SUR LA PROTECTION DES ANIMAUX DANS LES ÉLEVAGES


title: 2012/199/EU: Odluka Predsjednika Europske komisije od 29. veljače 2012. o funkciji i opisu poslova službenika za saslušanje u određenim trgovinskim postupcima

text:
               17/Sv. 002

               HR

               Službeni list Europske unije

               231

         32012D0199

               L 107/5

               SLUŽBENI LIST EUROPSKE UNIJE

               29.02.2012.

      ODLUKA PREDSJEDNIKA EUROPSKE KOMISIJE

   od 29. veljače 2012.
   o funkciji i opisu poslova službenika za saslušanje u određenim trgovinskim postupcima
   (2012/199/EU)
   PREDSJEDNIK EUROPSKE KOMISIJE,
   uzimajući u obzir Ugovor o Europskoj uniji,
   uzimajući u obzir Ugovor o funkcioniranju Europske unije,
   uzimajući u obzir Poslovnik Europske komisije (1), a posebno njegov članak 22.,
   budući da:

               (1)

               Pravo na dobru upravu predstavlja jedno od utvrđenih zakonskih načela Europske unije, koje uključuje postupovna prava zainteresiranih stranaka uključenih u upravne postupke čiji ishodi mogu utjecati na njihove interese.

               (2)

               Ovo načelo Europske unije definirano je člankom 41. Povelje o temeljnim pravima Europske unije (2). Prava iz članka 41. stavaka 1. i 2. Povelje koja se tiču osoba na čije interese utječe trgovački postupak su također ili izričito definirana ili ih je, obzirom da predstavljaju opća pravna načela, potrebno primjenjivati u okviru Uredbe Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (3), Uredbe Vijeća (EZ) br. 597/2009 od 11. lipnja 2009. o zaštiti od subvencioniranog uvoza iz zemalja koje nisu članice Europske zajednice (4), Uredbe Vijeća (EZ) br. 260/2009 od 26. veljače 2009. o zajedničkim pravilima za uvoz (5), Uredbe Vijeća (EZ) br. 625/2009 od 7. srpnja 2009. o zajedničkim pravilima za uvoz iz određenih trećih zemalja (6), Uredbe Vijeća (EZ) br. 3286/94 od 22. prosinca 1994. o utvrđivanju postupaka Zajednice u području zajedničke trgovinske politike kako bi se osiguralo ostvarivanje prava Zajednice prema međunarodnim trgovinskim pravilima, posebno onim utvrđenim pod okriljem Svjetske trgovinske organizacije (7), Uredbe Vijeća (EZ) br. 385/96 od 29. siječnja 1996. o zaštiti od štetnog oblikovanja cijena brodova (8), Uredbe (EZ) br. 868/2004 Europskog parlamenta i Vijeća od 21. travnja 2004. o zaštiti od prakse subvencioniranja i nekorektnog određivanja cijena koja uzrokuje štetu zračnim prijevoznicima Zajednice koji pružaju usluge zračnog prijevoza iz zemalja koje nisu članice Europske zajednice (9), Uredbe Vijeća (EZ) br. 732/2008 od 22. srpnja 2008. o primjeni sustava općih carinskih povlastica za razdoblje od 1. siječnja 2009. do 31. prosinca 2011. te o izmjeni Uredaba (EZ) br. 552/97, (EZ) br. 1933/2006 i Uredaba Komisije (EZ) br. 1100/2006 i (EZ) br. 964/2007 (10), Uredbe Vijeća (EZ) br. 1515/2001 od 23. srpnja 2001. o mjerama koje Zajednica može poduzeti slijedom izvješća koje je donijelo Tijelo za rješavanje sporova WTO-a u pogledu antidampinških pitanja i pitanja o zaštiti od subvencioniranog uvoza (11) te Uredbe Vijeća (EZ) br. 427/2003 od 3. ožujka 2003. o prijelaznim zaštitnim mehanizmima za uvoz određenih proizvoda podrijetlom iz Narodne Republike Kine i izmjenama Uredbe (EZ) br. 519/94 o zajedničkim pravilima za uvoz iz pojedinih trećih zemalja (12).

               (3)

               Od siječnja 2007. službeniku Glavne uprave za trgovinu s iskustvom u pitanjima zaštite trgovine pod nazivom „službenik za saslušanje” povjerena je zadaća da štiti učinkovito ostvarivanje postupovnih prava zainteresiranih stranaka i osigura da se trgovinski postupci predviđeni gore navedenim uredbama provode nepristrano, pošteno i u razumnom roku.

               (4)

               Kako bi se učvrstila spomenuta uloga te povećala transparentnost i postupovna pravednost predmetnih postupaka, u ovom je trenutku prikladno učvrstiti ulogu službenika za saslušanje unutar Komisije te utvrditi njegove zadaće.

               (5)

               Navedena se uloga dodjeljuje neovisnoj osobi s iskustvom u trgovinskim postupcima. Službenika za saslušanje imenuje Komisija u skladu s pravilima utvrđenima Pravilnikom o osoblju za dužnosnike i Uvjetima zaposlenja ostalih službenika Europske unije.

               (6)

               Kako bi se osigurala neovisnost službenika za saslušanje, on bi za administrativne potrebe trebao biti povezan s članom Komisije odgovornim za trgovinsku politiku.

               (7)

               Glavne zadaće službenika za saslušanje predviđene ovom Odlukom su savjetovanje povjerenika odgovornog za trgovinsku politiku i glavnog direktora Glavne uprave za trgovinu, jamčenje postupovnih prava, davanje uvida u spise, donošenje odluka o povjerljivosti dokumenata i razmatranje odluka uprave o produljenju rokova. Službenik za saslušanje dužan je osigurati da se prilikom pripreme nacrta pravnih akata ili prijedloga Komisije poštuju sve bitne činjenice, bilo povoljne ili nepovoljne za zainteresirane stranke.

               (8)

               Kako bi se poboljšala postupovna jamstva za ostvarivanje postupovnih prava zainteresiranih stranaka, potrebno je odrediti vrste saslušanja i utvrditi pravila organizacije, provedbe i daljnjeg informiranja o saslušanju od strane službenika za saslušanje.

               (9)

               Ovlaštenje službenika za saslušanja da odlučuje o pitanjima uvida u spise, povjerljivosti i rokova trebalo bi strankama uključenima u trgovinski postupak pružiti dodatno postupovno jamstvo, ne dovodeći u pitanje vremenska ograničenja postupka.

               (10)

               Izvješća bi trebala osigurati da donositelji odluka budu upoznati s glavnim pitanjima kojima se bavi službenik za saslušanja i s njegovim glavnim preporukama, pružajući na taj način dodatno jamstvo za poštovanje prava stranaka uključenih u trgovinski postupak. U godišnjem izvještajima trebalo bi također o radu službenika za saslušanja izvijestiti države članice Europske unije, Europski parlament i javnost.

               (11)

               Prilikom otkrivanja podataka o fizičkim osobama potrebno je posebno poštovati Uredbu (EZ) 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom protoku takvih podataka (13).

               (12)

               Ova Odluka ne dovodi u pitanje opća pravila kojima se odobrava ili zabranjuje pristup dokumentima Komisije,

         DONIO JE OVU ODLUKU:
   Članak 1.
   Službenik za saslušanje
   1.   Unutar Komisije utemeljuje se posebna funkcija službenika za saslušanje u trgovinskim stvarima.
   2.   Zadaća službenika za saslušanje je da štiti učinkovitu provedbu postupovnih prava zainteresiranih stranaka predviđenih niže navedenim uredbama (dalje u tekstu „osnovne uredbe”) i osigura da se trgovinski postupci iz tih Uredaba provode nepristrano, pošteno i u razumnom roku. Te su osnovne uredbe sljedeće:

               (a)

               Uredba (EZ) br. 1225/2009, a posebno članak 5. stavci 10. i 11., članak 6. stavci 5., 6., 7. i 8., članak 8. stavci 3., 4. i 9. te članci 18., 19., 20. i 21.;

               (b)

               Uredba (EZ) br. 597/2009, a posebno članak 10. stavci 12. i 13., članak 11. stavci 5., 6., 7., 8. i 10., članak 13. stavci 3., 4. i 9. te članci 28., 29., 30. i 31.;

               (c)

               Uredba (EZ) br. 260/2009, a posebno članci 6. i 9.;

               (d)

               Uredba (EZ) br. 625/2009, a posebno članci 5. i 7.;

               (e)

               Uredba (EZ) br. 3286/94, a posebno članci 8. i 9.;

               (f)

               Uredba (EZ) br. 385/96, a posebno članak 5. stavci 12. i 13., članak 6. stavci 5., 6., 7. i 8. te članci 12., 13. i 14.;

               (g)

               Uredba (EZ) br. 868/2004, a posebno članci 7. i 8.;

               (h)

               Uredba (EZ) br. 732/2008, a posebno članci 18, 19. i 20.;

               (i)

               Uredba (EZ) br. 1515/2001, a posebno članak 1. stavak 2. i članak 2. stavak 2.;

               (j)

               Uredba (EZ) br. 427/2003, a posebno članak 5. stavak 5., članak 6. stavci 4., 5. i 6., članak 17. stavci 2. i 3. te članak 18.

         Članak 2.
   Definicije
   Za potrebe ove Direktive primjenjuju se sljedeće definicije:

               (a)

               „trgovinski postupak” znači svaka istraga ili administrativni postupak koje provode službe Komisije u skladu s bilo kojom od osnovnih uredbi;

               (b)

               „zainteresirana stranka” znači svaka osoba na čije interese utječe trgovinski postupak kako je utvrđeno u odgovarajućoj osnovnoj uredbi;

               (c)

               „prava zainteresiranih stranaka” znači postupovna prava i pravo svake osobe da se trgovinski postupci u koje je uključena provode nepristrano, pošteno i u razumnom roku.

         Članak 3.
   Imenovanje – prestanak obavljanja i imenovanje zamjenika
   1.   Službenika za saslušanje imenuje Komisija u skladu s pravilima utvrđenim Pravilnikom o osoblju za dužnosnike i Uvjetima zaposlenja ostalih službenika Europske unije.
   2.   Imenovanje službenika za saslušanje objavljuje se u Službenom listu Europske unije. Za svaki prekid, prestanak funkcije ili premještaj službenika za saslušanje po bilo kojoj proceduri, Komisija mora donijeti obrazloženu odluku. Ta se odluka objavljuje u Službenom listu Europske unije.
   3.   Službenik za saslušanje za administrativne potrebe povezan je s članom Komisije odgovornim za trgovinsku politiku.
   4.   Kada službenik za saslušanje nije u mogućnosti postupati, član Komisije odgovoran za trgovinsku politiku, po mogućnosti nakon savjetovanja sa službenikom za saslušanje, određuje drugog službenika, koji nije uključen u predmetni slučaj, a ima dostatno iskustvo u trgovinskim postupcima, za izvršavanje dužnosti službenika za saslušanje.
   Članak 4.
   Načela interveniranja službenika za saslušanje
   1.   Pri obavljanju svojih dužnosti, službenik za saslušanje djeluje neovisno. Pri ispunjavanju svojih zadaća ne prima upute drugih.
   2.   Pri obavljanju svojih dužnosti, službenik za saslušanje uzima u obzir potrebu za učinkovitom primjenom osnovnih uredbi u skladu s važećim zakonodavstvom Unije te s načelima koje je utvrdio Sud Europske unije.
   3.   Pri izvršavanju svoje funkcije službenik za saslušanje mora u svakom trenutku trajanja postupka, bez ograničenja i neopravdanih odgoda, imati pristup svim spisima koji se tiču predmetnog trgovinskog postupka.
   4.   Službenik za saslušanje donosi odluke kako je predviđeno ovom Odlukom te može službama Komisije ovlaštenima za istrage iznositi prijedloge o svim pitanjima povezanim s pravima zainteresiranih stranaka koje su zatražile njegovo posredovanje. Službenik za saslušanje dužan je osigurati da se prilikom pripreme nacrta pravnih akata ili prijedloga Komisije poštuju sve bitne činjenice, bilo povoljne ili nepovoljne za zainteresirane stranke.
   5.   Odgovorni direktor ili njegov delegat izvješćuju službenika za saslušanje o daljnjem tijeku postupka u kojem je službenik za saslušanje posredovao, sve do usvajanja konačnog pravnog akta od strane Komisije ili Vijeća, ovisno o slučaju. Službenik za saslušanje mora bez odgode biti obaviješten o svakoj značajnoj promjeni stajališta Komisije u konačnoj fazi trgovinskog postupka kako bi procijenio svaki mogući utjecaj na prava zainteresiranih stranaka.
   6.   Službenik za saslušanje savjetuje člana Komisije odgovornog za trgovinsku politiku te, kada je to primjereno, i glavnog direktora, u vezi s daljnjim postupanjem na temelju njegovih preporuka i, u slučaju potrebe, u vezi s mogućim pravnim lijekovima.
   7.   Odgovorni direktor savjetuje se sa službenikom za saslušanje u vezi s promjenama ili nadopunama politike u vezi s postupovnim ili drugim značajnim pitanjima koja utječu na prava zainteresiranih stranaka kako su definirana člankom 2. ove Odluke. Službenik za saslušanje može savjetovati i o svakom drugom pitanju koje proizlazi iz trgovinskog postupka.
   8.   Službenik za saslušanje može članu Komisije odgovornom za trgovinsku politiku, te u slučaju potrebe i glavnom direktoru, iznijeti svoja stajališta i preporuke o svim pitanjima koja proizlaze iz trgovinskog postupka.
   Članak 5.
   Uvjeti posredovanja službenika za saslušanje – vremenski okvir – informacije
   1.   Službenik za saslušanje postupa na zahtjev zainteresiranih stranaka, člana Komisije odgovornog za trgovinsku politiku, glavnog direktora, direktora odgovornog za pojedini trgovinski postupak ili njegovog delegata te direktora drugih službi s kojima je izvršeno savjetovanje o pojedinom trgovinskom postupku.
   2.   Službenik za saslušanje može posredovati u bilo kojem trenutku trgovinskog postupka uz dužno poštovanje vremenskih ograničenja takvoga postupka.
   3.   Službenika za saslušanje obvezuju rokovi koji se primjenjuju u trgovinskim postupcima u skladu s osnovnim uredbama.
   4.   Svakom konačnom pravnom aktu ili prijedlogu Komisije prilaže se napomena službenika za saslušanje u kojoj se navodi je li posredovao u predmetnom postupku te kakva je bila priroda njegova posredovanja.
   Članak 6.
   Saslušanja
   1.   Službenik za saslušanje može na zahtjev ili u slučajevima i pod uvjetima utvrđenim osnovnim uredbama organizirati i provoditi dvije vrste saslušanja: saslušanja između pojedinačne zainteresirane stranke ili skupine zainteresiranih stranaka sa sličnim interesima i službi Komisije nadležnih za istragu te saslušanja između zainteresiranih stranaka s različitim interesima.
   2.   Saslušanje može obuhvatiti bilo koje pitanje koje se pojavi u bilo kojem trenutku trgovinskog postupka, a moglo bi utjecati na prava zainteresiranih stranaka.
   3.   Fizičke osobe pozvane na saslušanje dužne su mu prisustvovati osobno ili ih mora zastupati pravni zastupnik. Pravne osobe pozvane na saslušanje zastupaju predstavnici s odgovarajućim ovlaštenjem, imenovani iz redova njihova stalnog osoblja.
   4.   Fizičkim ili pravnim osobama pozvanim na saslušanje koje je organizirao službenik za saslušanje tijekom saslušanja pomoć može pružiti pravni savjetnik ili druga osposobljena osoba koja nije njihov stalni zaposlenik, a koju odobri službenik za saslušanje.
   5.   Ovaj članak ne dovodi u pitanje pravo na saslušanje utvrđeno osnovnim uredbama.
   Članak 7.
   Saslušanja s pojedinačnom zainteresiranom strankom ili skupinom zainteresiranih stranaka sa sličnim interesima
   1.   Službenik za saslušanje može, po obrazloženom zahtjevu zainteresirane stranke ili skupine zainteresiranih stranaka sa sličnim interesima, organizirati i provesti saslušanje između pojedinačne zainteresirane stranke ili skupine zainteresiranih stranaka sa sličnim interesima i službi Komisije nadležnih za istragu te u slučaju potrebe i drugih službi.
   2.   Saslušanje sa skupinom zainteresiranih stranaka sa sličnim interesima može se organizirati na zahtjev pojedinačne zainteresirane stranke i održava se pod uvjetom da na sudjelovanje pristane barem još jedna pojedinačna zainteresirana stranka sa sličnim interesima.
   Članak 8.
   Saslušanja između zainteresiranih stranaka s različitim interesima
   1.   Saslušanje između zainteresiranih stranaka s različitim interesima može se organizirati, uz predsjedavanje službenika za saslušanje, kako bi se omogućilo iznošenje suprotnih stajališta i protivnih argumenata. Razdoblje u kojem je potrebno održati takvo saslušanje navodi se u obavijesti o početku trgovinskog postupka.
   2.   Saslušanje između zainteresiranih stranaka s različitim interesima može se organizirati u okviru svakog postupka trgovinske zaštite, nakon saslušanja službi Komisije nadležnih za istragu.
   3.   Saslušanje između zainteresiranih stranaka s različitim interesima može se organizirati na zahtjev pojedinačne zainteresirane stranke i održava se pod uvjetom da na sudjelovanje pristane barem još jedna pojedinačna zainteresirana stranka s različitim interesima.
   4.   Saslušanju prisustvuju službe Komisije nadležne za istragu te u slučaju potrebe i druge službe.
   5.   Nadležni predstavnici država članica mogu kao promatrači prisustvovati bilo kojem saslušanju između zainteresiranih stranaka s različitim interesima.
   Članak 9.
   Priprema saslušanja
   1.   Nakon savjetovanja s odgovornim direktorom ili njegovim delegatom, službenik za saslušanje određuje datum, trajanje i mjesto saslušanja. U slučaju zahtjeva zainteresiranih stranaka ili službi Komisije za odgodom, službenik za saslušanje odlučuje hoće li odobriti odgodu.
   2.   Prema potrebi, službenik za saslušanje može održati pripremni sastanak sa zainteresiranima strankama ili sa službama Komisije nadležnim za istragu i drugim službama kako bi se, u mjeri u kojoj je to moguće, utvrdila i razjasnila sva činjenična ili zakonska pitanja koja je potrebno obraditi tijekom saslušanja. U tu svrhu, službenik za saslušanje može od sudionika saslušanja zatražiti sve informacije potrebne za pripremu saslušanja.
   3.   Službenik za saslušanje priprema dnevni red svakog saslušanja koji mora biti dostupan svim sudionicima prije samog saslušanja.
   4.   Službenik za saslušanje može, unutar razumnog vremenskog razdoblja nakon roka za podnošenje primjedbi na objavljene podatke te prije saslušanja među strankama, pozvati sudionike da podnesu upite o informacijama koje su pružile druge zainteresirane stranke.
   5.   Prema potrebi, službenik za saslušanje može nakon savjetovanja s odgovornim direktorom ili njegovim delegatom, kako bi se osigurala valjana priprema saslušanja i u što većoj mjeri razjasnilo činjenično stanje, strankama pozvanima na saslušanje unaprijed dostaviti popis pitanja u kojima bi se želio upoznati sa stajalištem stranaka.
   6.   Službenik za saslušanje također može zatražiti da ga se prethodno obavijesti u pisanom obliku o osnovnom sadržaju predviđenih izjava sudionika svakog saslušanja.
   7.   Službenik za saslušanje može na saslušanje pozvati vanjske stručnjake. Zainteresirane stranke i službe Komisije mogu od službenika za saslušanje zatražiti da dopusti prisustvovanje vanjskih stručnjaka saslušanju. Službenik za saslušanje odlučuje o takvim zahtjevima. Vanjski stručnjaci pozvani na saslušanje dužni su potpisati sporazum o povjerljivosti podataka.
   8.   Od vanjskih se stručnjaka može zatražiti izrada relevantnih analiza, izvještaja ili objava koji se uključuju u spis i moraju, kada je to moguće, biti dostupni svim sudionicima prije samog saslušanja.
   Članak 10.
   Provođenje saslušanja
   1.   Službenik za saslušanje u cijelosti je odgovoran za vođenje saslušanja. Službenik za saslušanje dužan je osigurati pravilno provođenje saslušanja te na taj način doprinijeti nepristranosti samog saslušanja i svake kasnije donesene odluke.
   2.   Saslušanja nisu javna. Službenik za saslušanje odlučuje o tome koje osobe je potrebno saslušati u ime stranke te trebaju li se te stranke saslušati posebno ili uz nazočnost drugih osoba pozvanih na saslušanje. U potonjem je slučaju potrebno poštovati legitimne interese zainteresiranih stranaka za zaštitom njihovih poslovnih tajni i drugih povjerljivih podataka.
   3.   Službenik za saslušanje može dopustiti sudionicima da tijekom saslušanja postavljaju pitanja i na njih odgovaraju.
   4.   Ako je službenik za saslušanje dopustio vanjskim stručnjacima prisustvovanje saslušanju, dužan je tim stručnjacima osigurati mogućnost da iznesu svoja mišljenja i odgovore na pitanja drugih sudionika saslušanja.
   5.   Prema potrebi, službenik za saslušanje može nakon savjetovanja s odgovornim direktorom ili njegovim delegatom, zbog potrebe da se osigura pravo osoba na saslušanje, dati mogućnost zainteresiranim strankama da podnesu daljnje pisane prigovore nakon usmenog saslušanja. Službenik za saslušanje određuje datum do kojega se takvi prigovori mogu podnijeti. Pisane primjedbe primljene nakon tog datuma ne uzimaju se u obzir.
   Članak 11.
   Daljnje informiranje o saslušanjima
   1.   Službenik za saslušanje dužan je izraditi transkript ili smisleni sažetak saslušanja:

               (a)

               u slučaju organizacije saslušanja između zainteresiranih stranaka s različitim interesima, transkript ili smisleni sažetak mora biti dostupan svim sudionicima saslušanja i uvršten u spis u koji će zainteresirane stranke imati uvid;

               (b)

               u slučaju organizacije saslušanja između pojedinačne zainteresirane stranke ili skupine zainteresiranih stranaka sa sličnim interesima i službi Komisije, transkript ili smisleni sažetak mora biti dostupan svim sudionicima saslušanja. Ti sudionici imaju pravo podnijeti obrazložen zahtjev za zaštitom određenih povjerljivih podataka sadržanih u transkriptu ili sažetku. Službenik za saslušanje donosi odluku o takvim zahtjevima nakon savjetovanja sa službama Komisije nadležnima za istragu i prema potrebi i drugim službama. Nezaštićena verzija transkripta ili sažetka uvrštava se u spis koji se daje na uvid zainteresiranim strankama.

         2.   Službenik za saslušanje može iznijeti prijedloge službama Komisije nadležnima za istragu u skladu s člankom 4. stavkom 4. ove Odluke. Službe Komisije nadležne za istragu u razumnom vremenskom razdoblju prije usvajanja konačnog pravnog akta izvješćuju službenika za saslušanje o tome jesu li i na koji način uzele u obzir te prijedloge te službeniku za saslušanje dostavljaju primjerak nacrta pravnog akta.
   3.   Službenik za saslušanje podnosi redovite izvještaje članu Komisije odgovornom za trgovinsku politiku, uz primjerak za glavnog direktora, o saslušanjima s pojedinačnim zainteresiranim strankama ili skupinom zainteresiranih stranaka sa sličnim interesima, kako je predviđeno člankom 18. ove Odluke, osim ako slučaj ne zahtijeva iznošenje hitnog prijedloga članu Komisije odgovornom za trgovinsku politiku ili glavnom direktoru.
   4.   Sve preporuke službama Komisije nadležnima za istragu te izvještaji i primjedbe službenika za saslušanje upućeni članu Komisije odgovornom za trgovinsku politiku ili glavnom direktoru smatraju se povjerljivim internim dokumentima.
   5.   U slučaju organizacije saslušanja između stranaka, službenik ovlašten za saslušanje izrađuje pisano konačno izvješće o poštovanju prava zainteresiranih stranaka. Službenik za saslušanje može izmijeniti konačno izvješće u svjetlu svih izmjena nacrta pravnog akta sve do trenutka usvajanja konačnog pravnog akta.
   Članak 12.
   Uvid u spis
   1.   Stranka koja tvrdi da je zainteresirana stranka može od službenika za saslušanje zatražiti da ponovno razmotri svaku zabranu od strane službi Komisije nadležnih za istragu kojom se dotičnoj stranci, unutar razumnog vremenskog razdoblja, onemogućuje uvid u spis dostupan zainteresiranim strankama ili u pojedini dokument kojim Komisija raspolaže. Službenik za saslušanje razmatra slučaj i donosi odluku o odobravanju djelomičnog ili potpunog uvida ili zabrani uvida u spis ili traženi dokument.
   2.   Službenik za saslušanje utvrđuje vremenske okvire unutar kojih će službe Komisije nadležne za istragu omogućiti takav uvid.
   Članak 13.
   Zaštita povjerljivosti podataka
   1.   Službenika za saslušanje obvezuju opća pravila zaštite povjerljivosti podataka koje su zainteresirane stranke priložile u okviru upravnih postupaka pred Komisijom.
   2.   Zainteresirana stranka ili službe Komisije nadležne za istragu mogu od službenika za saslušanje zatražiti da donese odluku o povjerljivoj prirodi dokumenta kojim raspolažu službe Komisije nadležne za istragu.
   Članak 14.
   Nepovjerljivi sažeci povjerljivih podataka
   1.   Zainteresirana stranka može od službenika za saslušanje zatražiti da ponovno razmotri ocjenu službi Komisije nadležnih za istragu o tome je li nepovjerljivi sažetak povjerljivih podataka koji je podnesen u okviru istrage dovoljno detaljan da omogući smisleno razumijevanje biti podnesenih povjerljivih podataka.
   2.   U slučaju namjere službi Komisije nadležnih za istragu da zanemare dokument ili podatke za koje je zainteresirana stranka odbila ponuditi smislen nepovjerljivi sažetak, potonja od službenika za saslušanje može zatražiti da odluči po tom pitanju.
   3.   Službenik za saslušanje razmatra zahtjev. Ako smatra da nepovjerljivi sažetak nije dovoljno detaljan, dužan je zainteresiranoj stranci koja je podnijela sažetak omogućiti da u razumnom vremenskom roku prokomentira i ispravi svoj sažetak.
   4.   Ako zainteresirana stranka koja je pružila povjerljive podatke ponudi manjkav sažetak, ponudi opravdanja koja nije moguće prihvatiti ili ne učini ništa, službenik za saslušanje odlučuje hoće li ili ne zanemariti povjerljive podatke za koje nije ponuđen nikakav smisleni nepovjerljivi sažetak u skladu s relevantnim odredbama osnovnih uredbi.
   Članak 15.
   Uvid u povjerljive podatke koji ne podliježu sažetom izvještavanju
   Na zahtjev zainteresirane stranke službenik za saslušanje može razmotriti povjerljive podatke koji ne podliježu sažetom izvještavanju, a u koje ta stranka nema uvid, kako bi provjerio na koji su način službe Komisije nadležne za istragu koristile te podatke.
   Službenik za saslušanje obavješćuje zainteresiranu stranku koja je podnijela zahtjev o tome jesu li, prema njegovom mišljenju:

               (a)

               podaci koji su joj uskraćeni od značaja za obranu te stranke; i

               (b)

               kada su od značaja, jesu li istražne službe ispravno obuhvatile te podatke u okviru činjenica i razmatranja na kojima su utemeljile svoje zaključke.

         Članak 16.
   Produljenje rokova
   1.   Svaki zahtjev za produljenjem vremenskih rokova ili odgodom datuma za podnošenje odgovora na upitnike, dostavu dodatnih informacija, obilaske na licu mjesta ili prigovore na objavljene podatke svaka zainteresirana stranka prvo upućuje službama Komisije nadležnima za istragu. Takav se zahtjev podnosi pravovremeno, prije isteka prvobitno utvrđenog vremenskog roka. Ako takav zahtjev bude odbijen ili zainteresirana stranka smatra da je odobreno produljenje roka prekratko, može, prije isteka izvorno utvrđenog vremenskog roka, službeniku za saslušanje podnijeti obrazložen zahtjev da razmotri slučaj. Nakon savjetovanja s odgovornim direktorom ili njegovim delegatom službenik za saslušanje ima pravo produljiti rokove ili odbiti zahtjev.
   2.   Službe Komisije ne postupaju u gore navedenom slučaju prije odluke službenika za saslušanje.
   3.   Službenik za saslušanje donosi odluku poštujući specifične okolnosti predmetnog zahtjeva i vremenska ograničenja postupka.
   Članak 17.
   Sudjelovanje u sastancima odbora
   Službenik za saslušanje može prisustvovati sastancima odbora. Prema potrebi, službenik za saslušanje može odgovarati na pitanja država članica ako se ta pitanja tiču prirode njegova posredovanja u postupcima.
   Članak 18.
   Izvještaji službenika za saslušanje
   1.   Na kraju svake godine službenik za saslušanje izrađuje godišnje izvješće. Godišnje izvješće sadrži informacije o slučajevima u kojima je službenik za saslušanje posredovao, o vrstama odluka i preporuka koje je donio te o svim prijedlozima koje je iznio s ciljem unaprjeđenja trgovinskih postupaka. Izvješće se upućuje članu Komisije odgovornom za trgovinsku politiku. Primjerci izvješća uručuju se i glavnom direktoru za trgovinu te svim uključenim Upravama.
   2.   Sažeci godišnjih izvješća dostavljaju se državama članicama i Europskom parlamentu, te objavljuju na internetskoj stranici službenika za saslušanje.
   3.   Službenik za saslušanje izrađuje redovna izvješća za člana Komisije odgovornog za trgovinsku politiku u kojima iznosi sažetak svojih aktivnosti i svih pitanja koja su se pojavila tijekom tih aktivnosti. U izvješćima se daje pregled glavnih pitanja u vezi s politikom, odluka i prijedloga koje je službenik za saslušanje iznio te načina na koji su službe Komisije nadležne za istragu uzele u obzir te prijedloge. Primjerak ovog izvješća upućuje se glavnom direktoru za trgovinu.
   4.   Službenik za saslušanje izvještava o svim saslušanjima sa zainteresiranim strankama te, ispunjavajući svoju savjetodavnu ulogu, može izvijestiti člana Komisije odgovornog za trgovinsku politiku o svim drugim pitanjima koja se pojave tijekom trgovinskog postupka ili su na bilo koji drugi način značajna za učinkovitu provedbu zakonskih načela Europske unije u trgovinskim postupcima.
   5.   Konačno izvješće službenika za saslušanje o saslušanjima između stranaka podnosi se članu Komisije odgovornom za trgovinsku politiku, glavnom direktoru za trgovinu i nadležnom direktoru. Dostavlja se nadležnim predstavnicima država članica i zainteresiranim strankama.
   Članak 19.
   Prijelazne odredbe
   Ova se Odluka primjenjuje na postupke koji su u trenutku njezina stupanja na snagu u tijeku, ali u kojima još nije donesena konačna objava.
   Postupovni koraci koji su poduzeti prije stupanja na snagu ove Odluke ostaju na snazi.
   Članak 20.
   Stupanje na snagu
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 29. veljače 2012.

            Za Komisiju

            Predsjednik

         José Manuel BARROSO

      (1)  SL L 55, 5.3.2010., str. 60.

      (2)  SL C 83, 30.3.2010., str. 391.

      (3)  SL L 343, 22.12.2009., str. 51.

      (4)  SL L 188, 18.7.2009., str. 93.

      (5)  SL L 84, 31.3.2009., str. 1.

      (6)  SL L 185, 17.7.2009., str. 1.

      (7)  SL L 349, 31.12.1994., str. 71.

      (8)  SL L 56, 6.3.1996., str. 21.

      (9)  SL L 162, 30.4.2004., str. 1.

      (10)  SL L 211, 6.8.2008., str. 1.

      (11)  SL L 201, 26.7.2001., str. 10.

      (12)  SL L 65, 8.3.2003., str. 1.

      (13)  SL L 8, 12.1.2001., str. 1.


title: 2003/465/EZ: Odluka Vijeća od 16. lipnja 2003. u vezi sa sklapanjem Sporazuma u obliku razmjene pisama između Europske zajednice i Kraljevine Norveške o dodatnim trgovinskim povlasticama za poljoprivredne proizvode na temelju članka 19. Sporazuma o Europskom gospodarskom prostoru

text:
               11/Sv. 111

               HR

               Službeni list Europske unije

               22

         32003D0465

               L 156/48

               SLUŽBENI LIST EUROPSKE UNIJE

         ODLUKA VIJEĆA
   od 16. lipnja 2003.
   u vezi sa sklapanjem Sporazuma u obliku razmjene pisama između Europske zajednice i Kraljevine Norveške o dodatnim trgovinskim povlasticama za poljoprivredne proizvode na temelju članka 19. Sporazuma o Europskom gospodarskom prostoru
   (2003/465/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., u vezi s prvom rečenicom članka 300. stavka 2.,
   uzimajući u obzir prijedlog Komisije,
   budući da:

               (1)

               Članak 19. Sporazuma o Europskom gospodarskom prostoru (EGP) predviđa da se ugovorne stranke obvežu nastaviti svoje napore u vezi s postizanjem postupne liberalizacije poljoprivredne trgovine među njima.

               (2)

               Kraljevina Norveška i Europska zajednica obavile su bilateralne trgovinske pregovore u poljoprivredi u 2002., na temelju članka 19. Sporazuma o Europskom gospodarskom prostoru, koji su zadovoljavajuće zaključeni 18. prosinca 2002.

               (3)

               Trebalo bi odobriti Sporazum u obliku razmjene pisama,

         DONIJELO JE OVU ODLUKU:
   Članak 1.
   Ovime se u ime Zajednice odobrava Sporazum u obliku razmjene pisama između Europske zajednice i Kraljevine Norveške u vezi s dodatnim trgovinskim povlasticama za poljoprivredne proizvode na temelju članka 19. Sporazuma o Europskom gospodarskom prostoru.
   Tekst Sporazuma priložen je ovoj Odluci.
   Članak 2.
   Ovime se predsjednik Vijeća ovlašćuje imenovati osobu (osobe) opunomoćene za potpisivanje Sporazuma kako bi on obvezivao Zajednicu.

      Sastavljeno u Luxembourgu 16. lipnja 2003.

            Za Vijeće

            Predsjednik

         G. PAPANDREOU


title: Odluka Vijeća (ZVSP) 2015/2274 od 7. prosinca 2015. o imenovanju posebnog predstavnika Europske unije za Sahel

text:
               8.12.2015

               HR

               Službeni list Europske unije

               L 322/44

         ODLUKA VIJEĆA (ZVSP) 2015/2274
   od 7. prosinca 2015.
   o imenovanju posebnog predstavnika Europske unije za Sahel
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 33. i članak 31. stavak 2.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 18. ožujka 2013. donijelo Odluku 2013/133/ZVSP (1) o imenovanju g. Michela Dominiquea REVEYRAND – DE MENTHONA posebnim predstavnikom Europske unije (PPEU) za Sahel. Mandat PPEU-a istekao je 31. listopada 2015.

               (2)

               Novog PPEU-a za Sahel trebalo bi imenovati za razdoblje od 1. studenoga 2015. do 28. veljače 2017.

               (3)

               PPEU će provoditi mandat PPEU-a u kontekstu stanja koje bi se moglo pogoršati i koje bi moglo spriječiti ostvarivanje ciljeva vanjskog djelovanja Unije kako su određeni u članku 21. Ugovora,

         DONIJELO JE OVU ODLUKU:
   Članak 1.
   Posebni predstavnik Europske unije
   1.   G. Ángel LOSADA FERNÁNDEZ imenuje se posebnim predstavnikom Europske unije za Sahel do 28. veljače 2017. Mandat PPEU-a može završiti ranije ako Vijeće tako odluči na prijedlog visokog predstavnika Unije za vanjske poslove i sigurnosnu politiku (VP).
   2.   Za potrebe mandata PPEU-a Sahel se određuje na način da obuhvaća glavne točke strategije EU-a za sigurnost i razvoj u Sahelu („Strategija”) i regionalnog akcijskog plana (RAP), odnosno Burkinu Faso, Čad, Mali, Mauritaniju i Niger. U pitanjima od šireg regionalnog značaja PPEU prema potrebi surađuje s zemljama iz područja uz jezero Čad i drugim zemljama te regionalnim ili međunarodnim subjektima izvan Sahela, kao i sa zapadnom Afrikom i Gvinejskim zaljevom.
   Članak 2.
   Ciljevi politike
   1.   Mandat PPEU-a temelji se na cilju politike Unije u odnosu na Sahel, tj. aktivnom doprinosu regionalnim i međunarodnim naporima za postizanje trajnog mira, sigurnosti i razvoja u regiji. PPEU nadalje nastoji poboljšati kvalitetu, jačinu i učinak sveobuhvatnog angažmana Unije u Sahelu.
   2.   PPEU doprinosi razvoju i provedbi svih nastojanja Unije u regiji, posebice u područjima politike, sigurnosti i razvoja, uključujući Strategiju i njezin RAP, kao i koordiniranju svih relevantnih instrumenata za djelovanja Unije.
   3.   Prednost imaju Mali i njegova dugoročna stabilizacija te regionalne dimenzije sukoba, u koordinaciji s delegacijom EU-a.
   4.   Ciljevima politike Unije trebalo bi promicati, putem koordinirane i učinkovite uporabe svih njezinih instrumenata, povratak Malija i njegovih ljudi na put mira, pomirenja, sigurnosti i razvoja.
   5.   Odgovarajuću pozornost trebalo bi također posvetiti i drugim zemljama u regiji, kao što su Mauritanija, Burkina Faso, Niger i Čad, među ostalim i predstojećim izborima u zadnjim trima zemljama.
   Članak 3.
   Mandat
   1.   Kako bi se ostvarili ciljevi politike Unije u odnosu na Sahel, PPEU ima mandat da:

               (a)

               aktivno doprinosi provedbi Strategije i njezina RAP-a te da koordinira i dalje razvija sveobuhvatni pristup Unije regionalnoj krizi s ciljem jačanja sveukupne usklađenosti i djelotvornosti aktivnosti Unije u Sahelu;

               (b)

               stupa u kontakt sa svim odgovarajućim dionicima regije, vladama, regionalnim organizacijama, osobito G5 Sahelom, međunarodnim organizacijama, civilnim društvom i dijasporama, između ostalog sa zemljama Magreba i područja uz jezero Čad, s ciljem promicanja ciljeva Unije i doprinosa boljem razumijevanju uloge Unije u Sahelu;

               (c)

               predstavlja i promiče interese Unije u odgovarajućim regionalnim i međunarodnim forumima, uključujući sudjelovanje u Comité de Suivi mirovnog sporazuma za Mali te osigurava vidljivost potpore Unije upravljanju krizom i sprečavanju sukoba, uključujući EUTM Mali, EUCAP Sahel Mali te EUCAP Sahel Niger;

               (d)

               održava blisku suradnju s Ujedinjenim narodima (UN), a osobito s posebnim predstavnikom glavnog tajnika za zapadnu Afriku, posebnim predstavnikom glavnog tajnika za Mali te posebnim izaslanikom glavnog tajnika za Sahel, s Afričkom unijom (AU), a osobito s visokim predstavnikom AU-a za Mali i Sahel, s Gospodarskom zajednicom zapadnoafričkih država (ECOWAS), s G-5 Sahel, s Komisijom za područje uz jezero Čad i s drugim vodećim nacionalnim, regionalnim i međunarodnim dionicima, uključujući druge posebne izaslanike za Sahel, kao i relevantnim tijelima u području Magreba;

               (e)

               pomno prati regionalne i prekogranične dimenzije izazovâ u Sahelu, uključujući terorizam, organizirani kriminal, krijumčarenje oružja, trgovanje ljudima i krijumčarenje ljudi, krijumčarenje droge, tokove izbjeglica i migracije te s njima povezane financijske tokove; u bliskoj suradnji s koordinatorom EU-a za borbu protiv terorizma doprinosi daljnjoj provedbi strategije EU-a za borbu protiv terorizma;

               (f)

               pomno prati humanitarne, političke, sigurnosne i razvojne posljedice znatnih tokova izbjeglica i migracija i s njima povezane financijske tokove diljem regije; na zahtjev, upušta se u dijalog o migracijama s relevantnim dionicima i općenitije doprinosi politici Unije o migracijama i izbjeglicama u vezi s tom regijom, u skladu s političkim prioritetima Unije, kako bi pojačao suradnju između ostalog u vezi s povratom i readmisijom; djeluje sa zemljama Sahela na daljnjim mjerama dogovorenima na samitu u Valletti u studenom 2015;

               (g)

               održava redovne političke kontakte na visokoj razini sa zemljama u regiji pogođenima terorizmom i međunarodnim kriminalom kako bi osigurao dosljedan i sveobuhvatan pristup te osigurao ključnu ulogu Unije u međunarodnim naporima u borbi protiv terorizma i međunarodnog kriminala. To uključuje aktivnu potporu Unije regionalnoj izgradnji kapaciteta u sektoru sigurnosti i osiguravanje da se osnovni uzroci terorizma i međunarodnog kriminala u Sahelu rješavaju na odgovarajući način;

               (h)

               pomno prati političke, sigurnosne i razvojne posljedice humanitarnih kriza u regiji;

               (i)

               u vezi s Malijem, doprinosi stabilizaciji zemlje, osobito punoj normalizaciji ustavnog poretka i upravljanja širom državnog područja te vjerodostojnom nacionalnom uključivom dijalogu u ukupnom okviru mirovnog sporazuma za Mali. To također uključuje promicanje izgradnje institucija, reformu sigurnosnog sektora te dugoročnu izgradnju mira i pomirenje te borbu protiv korupcije i nekažnjavanja u Maliju;

               (j)

               doprinosi provedbi politike ljudskih prava Unije u regiji u suradnji s PPEU-om za ljudska prava, uključujući smjernice EU-a o ljudskim pravima, osobito smjernice EU-a o djeci i oružanim sukobima, kao i o nasilju nad ženama i djevojčicama i borbi protiv svih oblika njihove diskriminacije, te politike Unije o ženama, miru i sigurnosti te promiče uključenost i jednakost spolova u procesu izgradnje države, u skladu s Rezolucijom Vijeća sigurnosti UN-a 1325 (2000) i naknadnim rezolucijama o ženama, miru i sigurnosti, uključujući Rezoluciju 2242 (2015). Doprinos će uključivati praćenje i izvješćivanje o razvoju događaja, kao i izradu preporuka s tim u vezi te održavanje redovitih kontakata s relevantnim tijelima u Maliju i regiji, uredom tužitelja Međunarodnog kaznenog suda, uredom visokog povjerenika za ljudska prava i braniteljima ljudskih prava i promatračima u regiji;

               (k)

               prati i izvješćuje o usklađenosti s odgovarajućim rezolucijama Vijeća sigurnosti UN-a (RVSUN-ovi), a posebno s RVSUN-ovima 2056 (2012), 2071 (2012), 2085 (2012), 2100 (2013) i 2227 (2015).

         2.   Za potrebe ispunjenja mandata, PPEU, među ostalim:

               (a)

               savjetuje i izvješćuje o oblikovanju stajališta Unije u, prema potrebi, regionalnim i međunarodnim forumima kako bi aktivno promicao i jačao sveobuhvatan pristup Unije prema krizi u Sahelu;

               (b)

               održava pregled nad svim aktivnostima Unije i blisko surađuje s odgovarajućim delegacijama Unije.

         Članak 4.
   Provedba mandata
   1.   PPEU je odgovoran za provedbu mandata i djeluje pod nadležnošću VP-a.
   2.   Politički i sigurnosni odbor (PSO) održava blisku vezu s PPEU-om i glavna je točka PPEU-a za kontakte s Vijećem. PSO pruža PPEU-u strateške smjernice i političko usmjerenje u okviru mandata, ne dovodeći u pitanje odgovornosti VP-a.
   3.   PPEU djeluje u bliskoj koordinaciji s Europskom službom za vanjsko djelovanje (ESVD) i njezinim nadležnim odjelima, a osobito koordinatorom za Sahel.
   Članak 5.
   Financiranje
   1.   Financijski referentni iznos namijenjen pokrivanju rashoda povezanih s mandatom PPEU-a u razdoblju od 1. studenog 2015. do 28. veljače 2017. iznosi 1 770 000 EUR.
   2.   Rashodima se upravlja u skladu s postupcima i pravilima koji se primjenjuju na opći proračun Unije.
   3.   O upravljanju rashodima sklapa se ugovor između PPEU-a i Komisije. PPEU za sve rashode odgovara Komisiji.
   Članak 6.
   Ustrojavanje i sastav tima
   1.   PPEU je, u okviru svog mandata i odgovarajućih raspoloživih financijskih sredstava, odgovoran za osnivanje tima PPEU-a. U tim su uključeni stručnjaci za specifična politička i sigurnosna pitanja, u skladu sa zahtjevima mandata. PPEU o sastavu svojeg tima odmah obavješćuje Vijeće i Komisiju.
   2.   Države članice, institucije Unije i ESVD mogu predložiti upućivanje osoblja na rad kod PPEU-a. Plaće osoblja upućenog na rad kod PPEU-a snosi dotična država članica, dotična institucija Unije ili ESVD. Stručnjaci koje su u institucije Unije ili ESVD uputile države članice također mogu biti raspoređeni na rad kod PPEU-a. Međunarodno ugovorno osoblje mora imati državljanstvo države članice.
   3.   Sve upućeno osoblje ostaje pod upravnom nadležnošću države članice odnosno institucije Unije koja ga upućuje ili ESVD-a te izvršava svoje dužnosti i djeluje u interesu mandata PPEU-a.
   4.   Osoblje PPEU-a smješteno je zajedno s odgovarajućim odjelima ESVD-a ili delegacijama Unije kako bi se osigurala usklađenost i dosljednost njihovih odgovarajućih aktivnosti.
   Članak 7.
   Povlastice i imuniteti PPEU-a i osoblja PPEU-a
   Povlastice, imuniteti i dodatna jamstva potrebna za ispunjenje i neometano funkcioniranje misije PPEU-a i članova osoblja PPEU-a prema potrebi se usuglašavaju sa zemljama domaćinima. Države članice i ESVD u tu svrhu osiguravaju svu potrebnu potporu.
   Članak 8.
   Sigurnost klasificiranih podataka EU-a
   PPEU i članovi tima PPEU-a poštuju sigurnosna načela i minimalne standarde utvrđene Odlukom Vijeća 2013/488/EU (2).
   Članak 9.
   Pristup podacima i logistička potpora
   1.   Države članice, Komisija, ESVD i Glavno tajništvo Vijeća osiguravaju PPEU-u pristup svim odgovarajućim informacijama.
   2.   Delegacije Unije i/ili države članice prema potrebi osiguravaju logističku potporu u regiji.
   Članak 10.
   Sigurnost
   U skladu s politikom Unije o sigurnosti osoblja koje je raspoređeno izvan Unije u operativnoj funkciji u okviru glave V. Ugovora, PPEU u skladu s mandatom PPEU-a i sa sigurnosnim stanjem na području za koje je odgovoran poduzima sve, prema razumnoj procjeni izvedive, mjere za sigurnost cjelokupnog osoblja koje je u izravnoj nadležnosti PPEU-a, posebno tako da:

               (a)

               uspostavlja specifični sigurnosni plan na temelju smjernica ESVD-a, koji uključuje specifične mjere za fizičku sigurnost, organizacijsku sigurnost i sigurnost postupaka i kojim se uređuje upravljanje sigurnim kretanjem osoblja prema području za koje je odgovoran i unutar njega, kao i upravljanje situacijama u kojima je ugrožena sigurnost uključujući plan za krizne situacije i plan evakuacije;

               (b)

               osigurava pokrivenost osiguranjem od visokog rizika za sveukupno osoblje koje je raspoređeno izvan Unije, u skladu s uvjetima na području za koje je odgovoran;

               (c)

               osigurava da su svi članovi tima PPEU-a koji se raspoređuju izvan Unije, uključujući lokalno ugovorno osoblje, prošli odgovarajuće sigurnosno osposobljavanje prije ili nakon dolaska na područje za koje je odgovoran, na temelju stupnjeva rizika koje za to područje odredi ESVD;

               (d)

               osigurava provedbu svih dogovorenih preporuka koje su dane na temelju redovitih sigurnosnih procjena, te za Vijeće, VP-a, i Komisiju priprema pisana izvješća o provedbi tih preporuka i o ostalim sigurnosnim pitanjima u okviru izvješća o napretku i izvješća o provedbi mandata.

         Članak 11.
   Izvješćivanje
   1.   PPEU redovito priprema izvješća za VP-a i PSO. PPEU također prema potrebi izvješćuje radne skupine Vijeća. Redovita izvješća šalju se putem mreže COREU. PPEU može pripremati izvješća za Vijeće za vanjske poslove. U skladu s člankom 36. Ugovora, PPEU smije sudjelovati u informiranju Europskog parlamenta.
   2.   PPEU izvješćuje o najboljem načinu za ostvarivanje inicijativa Unije, kao što je doprinos Unije reformama, uključujući političke aspekte odgovarajućih razvojnih projekata Unije, u koordinaciji s delegacijama Unije u regiji.
   Članak 12.
   Koordinacija s drugim dionicima Unije
   1.   U okviru strategije, PPEU doprinosi jedinstvu, dosljednosti i učinkovitosti političkog i diplomatskog djelovanja Unije te pomaže osigurati da se svi instrumenti Unije kao i djelovanja država članica dosljedno rabe u svrhu postizanja ciljeva politike Unije.
   2.   Aktivnosti PPEU-a koordiniraju se s aktivnostima delegacija Unije i aktivnostima Komisije, ESVD-a i drugih službi Unije, kao i s aktivnostima ostalih PPEU-a aktivnih u regiji. PPEU održava redovite informativne sastanke za misije država članica i za delegacije Unije u regiji.
   3.   Na terenu se održava bliska suradnja sa šefovima delegacija Unije i šefovima misija država članica. PPEU u bliskoj suradnji s odgovarajućim delegacijama Unije daje lokalne političke smjernice voditeljima misije EUCAP Sahel Niger i misije EUCAP Sahel Mali te zapovjedniku misije EUTM Mali. PPEU, zapovjednik misije EUTM MALI i zapovjednik civilnih operacija misije EUCAP Sahel Niger i misije EUCAP Sahel Mali prema potrebi se međusobno savjetuju.
   Članak 13.
   Preispitivanje
   Provedba ove Odluke i njezina sukladnost s drugim doprinosima Unije u regiji redovito se preispituju. PPEU podnosi VP-u, Vijeću i Komisiji izvješće o napretku do kraja lipnja 2016., a do kraja studenoga 2016. iscrpno izvješće o provedbi mandata.
   Članak 14.
   Stupanje na snagu
   Ova Odluka stupa na snagu na dan donošenja.
   Primjenjuje se od 1. studenoga 2015.

      Sastavljeno u Bruxellesu 7. prosinca 2015.

            Za Vijeće

            Predsjednica

         C. CAHEN

      (1)  Odluka Vijeća 2013/133/ZVSP od 18. ožujka 2013. o imenovanju posebnog predstavnika Europske unije za Sahel (SL L 75, 19.3.2013., str. 29.).

      (2)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).


title: 2014/650/EU: Odluka Vijeća od 8. rujna 2014. o imenovanju malteškog člana Europskoga gospodarskog i socijalnog odbora

text:
               9.9.2014

               HR

               Službeni list Europske unije

               L 268/8

         ODLUKA VIJEĆA
   od 8. rujna 2014.
   o imenovanju malteškog člana Europskoga gospodarskog i socijalnog odbora

      (2014/650/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije i posebno njegov članak 302.,
   uzimajući u obzir prijedlog malteške Vlade,
   uzimajući u obzir mišljenje Europske komisije,
   budući da:

               (1)

               Vijeće je 13. rujna 2010. donijelo Odluku 2010/570/EU, Euratom o imenovanju članova Europskoga gospodarskog i socijalnog odbora na razdoblje od 21. rujna 2010. do 20. rujna 2015. (1).

               (2)

               Mjesto člana u Europskom gospodarskom i socijalnom odboru oslobodilo se po isteku mandata g. Michaela PARNISA,

         DONIJELO JE ODLUKU:
   Članak 1.
   G. Charles VELLA imenuje se članom Europskoga gospodarskog i socijalnog odbora do kraja tekućeg mandata koji istječe 20. rujna 2015.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 8. rujna 2014.

            Za Vijeće

            Predsjednik

         S. GOZI

      (1)  SL L 251, 25.9.2010., str. 8.


title: Odluka (EU) 2017/1669 Europskog parlamenta od 27. travnja 2017. o razrješnici za izvršenje proračuna Europske agencije za sigurnost hrane za financijsku godinu 2015.

text:
               29.9.2017

               HR

               Službeni list Europske unije

               L 252/225

         ODLUKA (EU) 2017/1669 EUROPSKOG PARLAMENTA
   od 27. travnja 2017.
   o razrješnici za izvršenje proračuna Europske agencije za sigurnost hrane za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Europske agencije za sigurnost hrane za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europske agencije za sigurnost hrane za financijsku godinu 2015., s odgovorima Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Agencija treba dobiti za izvršenje proračuna za financijsku godinu 2015. (05873/2017 – C8-0060/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (4), a posebno njezin članak 44.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (5), a posebno njezin članak 108.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za okoliš, javno zdravlje i sigurnost hrane (A8-0098/2017),

               1.

               daje razrješnicu izvršnom direktoru Europske agencije za sigurnost hrane za izvršenje proračuna Agencije za financijsku godinu 2015.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Europske agencije za sigurnost hrane, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 97.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 31, 1.2.2002., str. 1.

      (5)  SL L 328, 7.12.2013., str. 42.


title: 2010/348/EZ: Odluka Vijeća od 17. studenoga 2009. o sklapanju Sporazuma između Vlade Ruske Federacije i Europske unije o zaštiti povjerljivih informacija

text:
               01/Sv. 008

               HR

               Službeni list Europske unije

               309

         32010D0348

               L 155/56

               SLUŽBENI LIST EUROPSKE UNIJE

               17.11.2009.

      ODLUKA VIJEĆA

   od 17. studenoga 2009.
   o sklapanju Sporazuma između Vlade Ruske Federacije i Europske unije o zaštiti povjerljivih informacija
   (2010/348/EZ)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegove članke 24. i 38.
   uzimajući u obzir preporuku predsjedništva,
   budući da:

               (1)

               Na sjednicama 27. i 28. studenoga 2003. Vijeće je odlučilo ovlastiti predsjedništvo, kojem pomaže glavni tajnik/visoki predstavnik („SG/HR”) u skladu s člancima 24. i 38. Ugovora o Europskoj uniji, za početak pregovora s određenim trećim državama kako bi Europska unija s tim državama sklopila sporazum o sigurnosnim postupcima za razmjenu povjerljivih informacija.

               (2)

               Slijedom tog ovlaštenja za početak pregovora, predsjedništvo je uz pomoć SG/HR, dogovorilo sporazum s Vladom Ruske Federacije o zaštiti povjerljivih informacija.

               (3)

               Sporazum bi trebalo odobriti,

         ODLUČILO JE:
   Članak 1.
   Sporazum između Vlade Ruske Federacije i Europske unije o zaštiti povjerljivih informacija odobrava se u ime Europske unije.
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašten je odrediti osobu (osobe) opunomoćenu (opunomoćene) za potpisivanje Sporazuma, kako bi postao obvezujući za Europsku uniju (1).
   Članak 3.
   Ova se Odluka objavljuje u Službenom listu Europske unije.

      Sastavljeno u Bruxellesu 17. studenoga 2009.

            Za Vijeće

            Predsjednik

         C. BILDT

      (1)  Glavno tajništvo Vijeća objavit će dan stupanja na snagu Sporazuma u Službenom listu Europske unije.